Konkurso sąlygų
2 priedas

POKALBIŲ ROBOTO TALPINIMAS IR PALAIKYMAS

TECHNINĖ SPECIFIKACIJA

I. BENDRA INFORMACIJA
1. Šiuo pirkimu Nacionalinė švietimo agentūra, kaip perkančioji organizacija (toliau – PO), numato įsigyti pokalbių roboto talpinimo ir palaikymo paslaugas.
2. Šiuo metu turima licencija suteikia teisę neribotam NŠA autentifikuotų vartotojų skaičiui dirbti su programine įranga (toliau – Licencija). Licencinės programinės įrangos išeities kodai PO nėra perduoti. Reikalavimai, kuriais remiantis buvo įsigyta programinė įranga, yra viešai prieinami toliau nurodytu adresu: https://cvpp.eviesiejipirkimai.lt/Notice/Details/2024-621658
3. Minėta programinė įranga veikia TILDE pokalbių robotų platformoje, neribojančioje naudotojų skaičiaus.
II. PERKAMOS PASLAUGOS
4. Pirkimo objektą sudaro pokalbių roboto įskiepio talpinimas, licencijos palaikymas ir papildomi vystymo darbai, reikalingi išmaniojo pokalbių roboto sprendiniui veikti.
5. Paslaugų teikėjas turi turėti teisę ir technines galimybes prižiūrėti, palaikyti ir vystyti esamą TILDE pokalbių robotų platformoje veikiančią programinę įrangą.
6. Teikėjas turi užtikrinti, kad PO būtų teikiamos šios su visais turimais sprendimo moduliais susijusios paslaugos:
· Išmaniojo pokalbių roboto sprendinio palaikymas. Išmaniojo pokalbių roboto infrastruktūros veikimo užtikrinimas;
· Papildomi vystymo darbai – 200 darbo val. Papildomi vystymo darbai atliekami pagal PO pateikiamas ir su Teikėju suderintas užduotis, neviršijant 200 darbo valandų bendros apimties. 
· Puslapio Švietimo portalas | Emokykla | Atrask, mokykis, tobulėk (bendrųjų programų, rekomendacijų, metodinės medžiagos, vadovėlių) API integracija pagal 2 parametrus: dalykas, klasė. API pateikia PO. Teikėjas atsako už API integraciją į pokalbių roboto sprendinį, o PO atsako už API prieinamumą. Integracija laikoma atlikta, kai pagal pasirinktus parametrus „dalykas“ ir „klasė“ pokalbių robotas pateikia atitinkamus PO API grąžinamus rezultatus.
· Išmaniojo pokalbių roboto įskiepio talpinimas Nacionalinė švietimo agentūra - portale ir vystymas.
7. Išmaniojo pokalbių roboto sprendinio palaikymas perkamas 11 mėn. laikotarpiui. 
8. Išmaniojo pokalbių roboto kokybė turi atitikti esamos pokalbių roboto programinės įrangos kokybę (žr. https://cvpp.eviesiejipirkimai.lt/Notice/Details/2024-621658). Kokybė vertinama pagal paslaugos prieinamumą, funkcionalumo veikimą, incidentų sprendimo terminų laikymąsi, lietuvių kalbos palaikymą ir suderinamumą su esama PO infrastruktūra.
9. Pateiktame kainodaros pasiūlyme turi būti įskaičiuoti visi trečiųjų šalių licencijų ar programinės įrangos, reikalingos išmaniojo pokalbių roboto veikimui, kaštai. 
10. Teikėjas ne vėliau kaip per 10 darbo dienų nuo sutarties įsigaliojimo turi užtikrinti licencijos galiojimo pratęsimą ir pateikti tai patvirtinančią informaciją PO.
11. Teikėjas privalo užtikrinti informacijos saugos ir asmens duomenų apsaugos reikalavimų laikymąsi. Jeigu teikiant paslaugas tvarkomi asmens duomenys ar naudotojų užklausų duomenys, jie gali būti tvarkomi tik sutarties vykdymo tikslais, laikantis BDAR ir kitų taikytinų teisės aktų reikalavimų. Duomenys negali būti naudojami DI modeliams mokyti ar perduodami tretiesiems asmenims be išankstinio rašytinio PO sutikimo.
12. Paslaugos teikiamos nuotoliniu būdu, o PO kontaktinė vieta – Nacionalinė švietimo agentūra, K. Kalinausko g. 7, Vilnius, 03106 Vilniaus m. sav.
13. Visą paslaugų laikotarpį Teikėjas turi užtikrinti techninės pagalbos ir konsultacijų, susijusių su išmaniojo pokalbių roboto veikimu, teikimą PO telefonu ir elektroniniu paštu darbo dienomis nuo 8.00 iki 17.00 val. Lietuvos laiku. Konsultacijos turi būti teikiamos lietuvių kalba arba anglų kalba, užtikrinant sinchroninį vertimą į lietuvių kalbą.
14. Kokybės garantijos užtikrinimo darbai, susiję su incidentais, turi būti apskaitomi Teikėjo programinėje įrangoje. Incidentais laikomos PO nurodytos ir Teikėjo registruojamos išmaniojo pokalbių roboto sprendinio veikimo triktys ir / ar klaidos. Konsultacijos ir smulkūs darbai, nesusiję su triktimis ar klaidomis, registruojami kaip atskiros užduotys.
15. Teikėjas įsipareigoja išspręsti visus PO nurodytus incidentus, kurie pasitaikys išmaniojo pokalbių roboto sprendinio veikimo metu. Incidentai sprendžiami pagal jų kritiškumą (pirmiausia – kritiniai incidentai, po to – svarbūs incidentai, po to – kiti incidentai) ir registravimo tvarką (pirmiausia sprendžiami anksčiausiai užregistruoti incidentai). Esant būtinybei, PO, suderinusi su Teikėju, gali pakeisti incidento sprendimo prioritetą.
16. Konkretūs išmaniojo pokalbių roboto sprendinio incidentų tipai, reakcijos ir sprendimo laikai nustatomi tokia tvarka (žr. 1 lentelė). Reakcijos ir sprendimo terminai skaičiuojami darbo valandomis nuo incidento užregistravimo Teikėjo incidentų valdymo sistemoje momento. Reakcija laikomas incidento priėmimo patvirtinimas ir pirminis vertinimas, o sprendimu – incidento pašalinimas arba su PO suderintas laikinas apėjimo būdas.
1 lentelė
	Incidento tipas

	Reakcijos laikas 
	Sprendimo laikas 

	Kritinis incidentas (prioritetas „Labai skubus“) – triktis ir / ar klaida, dėl kurios išmaniojo pokalbių roboto naudotojas negali vykdyti numatytų būtinų funkcijų;

	4 darbo valandos 
	Ne daugiau kaip 8 darbo valandos. Teikėjas turi nedelsdamas pradėti incidento analizę ir apie pirminius veiksmus informuoti PO ne vėliau kaip per 4 darbo valandas.

	Svarbus incidentas (prioritetas „Skubus“) – nuolat pasikartojanti išmaniojo pokalbių roboto sprendinio veikimo triktis ir / ar klaida, dėl kurios sprendinio veikimas tampa nestabilus ir (ar) nesaugus ir kuri kliudo išmaniojo pokalbių roboto naudotojui vykdyti būtinas funkcijas;

	6 darbo valandos
	Ne daugiau kaip 16 darbo valandų.


	Kitas incidentas (prioritetas „Neskubus“) – išmaniojo pokalbių roboto sprendinio veikimo triktis ir / ar klaida, dėl kurios išmaniojo pokalbių roboto naudotojas funkcijas vykdo, tačiau jos atliekamos kitokiu nei įprasta nuoseklumu arba gautas rezultatas yra ne visas, arba gautas rezultatas nesutampa su rezultatu, gaunamu kitais būdais, arba galimi kai kurių parametrų reikšmių nukrypimai nuo išmaniojo pokalbių roboto sprendinio dokumentuose nurodytų reikšmių, arba pastebėti dokumentacijos netikslumai, arba sulėtėja sprendinio veikimas, arba gali susidaryti grėsmė elektroninės informacijos saugai;

	16 darbo valandų
	Ne daugiau kaip 40 darbo valandų.


	Konsultacija arba smulkus išmaniojo pokalbių roboto sprendinio darbas, nesusijęs su incidentu ir nereikalaujantis esminių projektinių sprendimų ar rezultato elementų modifikavimo.

	16 darbo valandų
	Terminai ir sąlygos suderinami kiekvienu atveju atskirai.




